
ΑΡΙΘΜΟΣ ΦΥΛΛΟΥ 

343 


ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση της απόφασης του Νομάρχη Ημαθίας με αριθ. πρωτ. 
Τ.Π. - Π.Ε. οικ. 46/8.1.1986 (ΦΕΚ 249Δ/31.3.1986) 
«περί καθορισμού ορίων και όρων και περιορισμών δόμησης του 

οικισμού ΣΤΑΥΡΟΣ Ν. Ημαθίας». 1 

Αναγνώριση οδού (παρόδου οδού) Ν. Πλαστήρα και Καραϊσκάκη 
στους Σοφάδες Ν. Καρδίτσας, ότι υπάρχει πριν από το 1923 

και χαρακτηρισμός αυτής ως διατηρητέας. 2 

Καθορισμός ορίων και όρων και περιορισμών δόμησης στον οικι¬ 
σμό Ασπροκκλησιά Ν. Καστοριάς. . 3 

Καθορισμός χρήσεως παραχωρημένου ακινήτου από την Κοινότητα 

Κλείτου σε ιδιώτη στο Ν. Κοζάνης. 4 

Καθορισμός ορίων οικισμού Γαβαθά (Κοιν. Άντισσας), κατηγοριοποί- 
ησή του και καθορισμός όρων αρτιότητας και δόμησης στο Ν. Λέ¬ 
σβου. 5 

Αναγνώριση κοινοτικής οδού που συνδέει την Καρδαμύλη με τον 

οικισμό Πετροβούνι, Ν. Μεσσηνίας. 6 

Τροποποίηση σχεδίου διανομής οικισμού Ζάρκου, Ν. Τρικάλων. . 7 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. οικ. 809 (1) 

Τροποποίηση της απόφασης του Νομάρχη Ημαθίας με αριθ. πρωτ. 
Τ.Π. - Π.Ε. οικ. 46/8.1.1986 (ΦΕΚ 249Δ/31.3.1986) 
«περί καθορισμού ορίων και όρων και περιορισμών δόμησης του 
οικισμού ΣΤΑΥΡΟΣ Ν. Ημαθίας». 

Ο ΝΟΜΑΡΧΗΣ ΗΜΑΘΙΑΣ 
' Εχοντας υπόψη: 


1. Τις διατάξεις του από 24.4.1985 Π. Δ/τος (ΦΕΚ 181Δ/3.5. 

1985) «περί τρόπου καθορισμού ορίων οικισμών της χώρας μέχρι 
2.000 κατοίκους, κατηγορίες αυτών και καθορισμός όρων και περιορι¬ 
σμών δόμησής τους». 

2. Τη με αριθ. πρωτ. ΤΠ-ΠΕ οικ. 46/8.1.1986 (ΦΕΚ 249Δ/31.3. 

1986) απόφαση του Νομάρχη Ημαθίας «περί καθορισμού ορίων και όρων 
και περιορισμών δόμησης του οικισμού ΣΤΑΥΡΟΣ Ν. Ημαθίας». 

3. Τη με αριθ. πρωτ. 11444/13.9.1983 απόφαση του Νομάρχη 
Ημαθίας «περί παραχώρησης τμήματος του αγροτεμαχίου με αριθ. 
136 στον Γεωργικό Πιστωτικό Συνεταιρισμό ΣΤΑΥΡΟΥ για ίδρυση 
αγροτοσυνεταιριστικής βιομηχανίας». 

4. Την αριθ. 34/1986 απόφαση του Κοινοτικού Συμβουλίου της Κοινό¬ 
τητας ΣΤΑΥΡΟΣ. 

5. Τη γνωμοδότηση του Συμβουλίου Χ.Ο.Π. Ν. Ημαθίας όπως διατυ¬ 
πώνεται στο 2ο πρακτικό του, με ημερομηνία 3.2.1987 στο 3ο θέμα, απο¬ 
φασίζουμε: 

Τροποποιούμε την απόφαση του Νομάρχη Ημαθίας με αριθ. πρωτ. 
ΤΠ - ΠΕ οικ. 46/8.1.1986 (ΦΕΚ 249Δ/31.3.1986) εξαιρώντας 
από τα όρια του οικισμού ΣΤΑΥΡΟΣ που αναφέρονται στην παράγραφο 
II αυτής, τμήμα του με αριθ. 136 αγροτεμαχίου, όπως φαίνεται στο 
σχεδιάγραμμα με κλίμακα 1:5.000 που συνοδεύει την παρούσα. 

Η απόφαση αυτή ισχύει από την κοινοποίησή της και πριν τη δημο¬ 
σίευση στην Εφημερίδα της Κυβερνήσεως, σύμφωνα με τις διατάξεις του 
άρθρου 37 του Ν. 3200/1955 «περί διοικητικής αποκεντρώσεως». 

Η απόφαση αυτή να δημοσιευθεί στην Εφημερίδα της Κυβερνήσεως. 

Βέροια, 4 Μαρτίου 1987 

Ο Νομάρχης 
ΝΙΚΟΣ ΣΧΟΙΝΑΣ 

Αριθ. 1409 (2) 

Αναγνώριση οδού (παρόδου οδού) Ν. Πλαστήρα και Καραϊσκάκη στους 
Σοφάδες Ν. Καρδίτσας, ότι υπάρχει πριν από το 1923 και χαρα¬ 
κτηρισμός αυτής ως διατηρητέας. 

Ο ΝΟΜΑΡΧΗΣ ΚΑΡΔΙΤΣΑΣ 

Σύμφωνα με: 

1. Τις διατάξεις: 

α) Του από 17.7.1923 Ν.Δ. «περί σχεδίων πόλεων, κωμών και 
συνοικισμών του Κράτους και ανεγέρσεως αυτών». 

β) Του Β.Δ. 712/70, όπως τροποποιήθηκε με τα 677/71 και 
198/1972 Β.Δ. 

γ) Του Ν. 3200/55 «περί διοικητικής αποκεντρώσεως», όπως 
έχει συμπληρωθεί μεταγενέστερα. 

δ) Την 1/87 θέμα 9ο γνωμοδότηση του Συμβουλίου ΧΟΠ Ν. 
Καρδίτσας με την οποία τάσσεται υπέρ της αναγνωρίσεως και 
δ ι α τ ή - 

ρησης σαν προϋπάρχουσας του 1923 της ανωτέρω οδού στο ΟΤ 
94 του σχεδίου πόλεως Σοφάδων. 

2. Την από 25.11.1986 αίτηση της Ευαγγελίας Τσιώνη για την (ανα¬ 
γνώριση και διατήρηση της ανωτέρω οδού σαν προϋφισταμένης του 1923. 

3. Τους ακόλουθους τίτλους ιδιοκτησίας: την υπ’ αριθ. 
505/1986 απόφαση του Πολυμελούς Πρωτοδικείου Καρδίτσας 


από τους οποίους προκύπτει ότι η οδός (πάροδος οδού) Ν. Πλαστήρα 
και Καραϊσκάκη υπάρχει πριν από το 1923. 

4. Το τοπογραφικό σχεδιάγραμμα του τοπ/φου μηχ/κού Γεωργίου Πα- 
παθωμά. 

5. Το από 22.6.48 ρυμοτομικό σχέδιο πόλεως Σοφάδων στο οποίο 
φαίνεται η εν λόγω οδός. 

6. Το υπ’ αριθ. 176/20.1.87 έγγραφο του Δήμου Καρδίτσας με το 

οποίο συμφωνεί με την (αναγνώριση και διατήρηση του εν λόγω δρόμου, 
αποφασίζουμε: _ .. 

Αναγνωρίζουμε ότι η οδός (πάροδος οδού) Ν. Πλαστήρα και Καραϊ- 
σκάκη στο Ο.Τ. 94 του σχεδίου πόλεως Σοφάδων στους Σοφάδες 
Καρδίτσας, υπάρχει νομίμως πριν από το έτος 1923 και τη χαρακτηρί¬ 
ζουμε ως διατηρητέα. 

Η οδός (πάροδος) αυτή φαίνεται στο τοπογραφικό σχεδιά¬ 
γραμμα του τοπ/φου Μηχ/κού Γεωργίου Παπαθωμά το θεωρη¬ 
μένο από το ΤΠ και ΠΕ Ν. Καρδίτσας. 

Η απόφαση αυτή ισχύει από σήμερον. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καρδίτσα, 26 Φεβρουάριου 1987 
Ο Νομάρχης 

ΔΗΜΗΤΡΙΟΣ ΚΟΤΚΟΤΛΑΚΗΣ 

Αριθ. ΚΟ/328 (3) 

Καθορισμός ορίων και όρων και περιορισμών δόμησης στον Οικι¬ 
σμό Ασπροκκλησιά Ν. Καστοριάς. 

Η ΝΟΜΑΡΧΗΣ ΚΑΣΤΟΡΙΑΣ 
' Εχοντας υπόψη: 

1. Τις διατάξεις του από 24.4.1985 Π.Δ. (ΦΕΚ 181 Δ/3.5.85) «περί 
του τρόπου καθορισμού ορίων οικισμών της χώρας μέχρι 2.000 κατοίκους 
κατηγορίες αυτών και καθορισμός όρων και περιορισμών δόμησης». 

2. Τις προτάσεις των ιδιωτών μελετητών μηχανικών στους οποίους 
ανατέθηκε σχετική μελέτη στα πλαίσια του προγράμματος των ανοικτών 
πόλεων που αφορούν στον προσδιορισμό των ορίων του οικισμού. 

3. Τα δελτία αρχιτεκτονικής αναγνώρισης του οικισμού που συ¬ 
μπληρώθηκαν από τους προαναφερόμενους μελετητές κατά τις υποδεί¬ 
ξεις των σχετικών προδιαγραφών του Τ.Χ.Ο.Π. 

4. Την υπ’ αριθ. ΚΟ/ΟΙΚ/3394/85 απόφασή μας για την 
κατηγοριοποίηση των οικισμών του Ν. Καστοριάς που έχουν πλη¬ 
θυσμό μέχρι και 2.000 κατοίκους. 

'5. Τα πληθυσμιακά στοιχεία της τελευταίας απογραφής του κράτους 
της Ε.Σ.Τ.Ε. 

6. Τη γνωμοδότηση του Συμβουλίου Χ.Ο.Π. του Ν. Καστοριάς 
2η συνεδρίαση 26.2.87 πράξη 2η. 

7. Την απόφαση του Κοινοτικού Συμβουλίου Ασπροκκλησιάς 
Αριθ. απόφ. 11/1987, αποφασίζουμε: 

I. Καθορίζουμε τα άρια για τον οικισμό Ασπροκκλησιάς Ν. Κα¬ 
στοριάς με τα στοιχεία 1, 2, 3 ... όπως φαίνονται στο συνοδευτικό 
της παρούσας σχεδιάγραμμα σε κλίμακα 1:5.000 που αποτελεί 
αναπόσπαστο μέρος της απόφασης αυτής και συντάχθηκε βάσει 
στοιχείων χαρτών και επί τόπου ελέγχου. 

II. Καθορίζουμε τους ακόλουθους Γενικούς και Ειδικούς όρους και 
περιορισμούς δόμησης. 

Α. Γενικοί όροι Δόμησης: 

Εντός των ορίων του οικισμού ισχύουν οι γενικοί όροι δόμησης που 
προβλέπονται από το Π.Δ. από 24.4.1985 (ΦΕΚ 181 Δ/3.5.85) όπως 
ισχύει αυτό σήμερα και η αρτιότητα των οικοπέδων ορίζεται στα 300 
τετρ. (χέτρα. 


Κατά παρέκκλιση εντός των ορίων του οικισμού θεωρούνται άρτια 
τα οικόπεδα με όποιο εμβαδόν είχαν στις 3.5.1985, ημέρα δημοσίευ¬ 
σης του από 24.4.1985 Π. Διατάγματος. 

Β. Ειδικοί όροι δόμησης: 

α) Στις όψεις των οικοδομών οι εξώστες να κατασκευάζονται μεμονωμέ¬ 
νοι και όχι συνεχείς. 

β) Όλα τα κουφώματα της οικοδομής ως και τα πατζούρια να είναι 
ξύλινα, εκτός ειδικών περιπτώσεων όπου επιβάλλεται η χρήση άλλου 
υλικού και ύστερα από έγκριση της Αρχιτεκτονικής Επιτροπής. 

γ) Επιβάλλεται όπως όλες οι οικοδομές φέρουν κεραμοσκεπή στέγη 
με μέγιστη κλίση 50% και ύψος όχι πάνω από 2,70 μέτρα. 

δ) Για κτίρια όπου ο ελέγχων το φάκελλο της αδείας κρίνει ότι η 
υπό ανέγερση οικοδομή προσβάλλει καταφανώς το περιβάλλον ο φά- 
κελλος θα παραπέμπεται στην Αρχιτεκτονική Επιτροπή. 

ε) Σε περίπτωση κατεδάφισης κτιρίων ο ελέγχων μπορεί να 
παραπέμπει το φάκελλο στην Αρχιτεκτονική Επιτροπή εφόσον κρί¬ 
νει ότι το κτίσμα είναι αξιόλογο. 

III. α) Πριν από κάθε κατάτμηση οικοπέδων εντός των ορίων του 
οικισμού θα πρέπει να θεωρείται το σχετικό τοπογραφικό διάγραμμα 
από το Τμήμα Πολεοδομίας και Πολεοδομικών Εφαρμογών της 
Νομαρχίας ώστε να εξασφαλίζεται η συνέχεια των υπαρχόντων κοινό¬ 
χρηστων χώρων και η δημιουργία νέων κοινόχρηστων χώρων σύμ¬ 
φωνα με τα οριζόμενα στις διατάξεις της παρ. 1 του άρθρου 6 του 
από 24.4.1985 Π. Διατάγματος. 

β) 0α πρέπει να εξασφαλίζεται οπωσδήποτε η συνέχεια των υφιστοΓ- 
μένων ή εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Π. Διάταγμα της 
24.4.1985 (ΦΕΚ 181 Δ/3.5.85). 

Η απόφαση αυτή γιε το σχεδιάγραμμα της οριοθέτησης του οικισμού 
που τη συνοδεύει να δημοσιευθεί στην Εφημερίδα της Κυβερνήσεως 
σύμφωνα με το από 24.4.1985 Π.Δ. (ΦΕΚ 181 Δ/3.5.85). 

Καστοριά, 9 Μαρτίου 1987 
Η Νομάρχης 

ΑΝΝΑ ΔΙΑΜ Α ΝΤΟΠΟΤΛΟΤ 

Αριθ. οικ. 436 (4) 

Καθορισμός χρήσεως παραχωρημένου ακινήτου από την Κοινότητα 
Κλείτου σε ιδιώτη στο Ν. Κοζάνης. 

Ο ΝΟΜΑΡΧΗΣ ΚΟΖΑΝΗΣ 
' Εχοντας υπόψη: 

1. Το Ν. 1512/11.1.1985 (ΦΕΚ 4Α) για την τροποποίηση και 
συμπλήρωση πολεοδομικών διατάξεων κ.λπ. και ειδικότερα το άρθρο 3 
παρ. 1 αυτού. 

2. Το Ν. 1337/2.3.1983 (ΦΕΚ 33Δ/14.3.83) για την επέκταση 
των πολεοδομικών σχεδίων κ.λ.π. 

3. Το Ν. 360/1976 για τη χωροταξία και το περιβάλλον. 

4. Το Ν. 1032/1980 για τη σύσταση του ΤΧΟΠ. 

5. Την υπ’ αριθ. 14/1986 απόφαση της Κοινότητας Κλείτου. 

6. Την από 20.2.87 αριθ. 436 εισήγηση του Τμήματος Πολεοδο¬ 
μίας και ΠΕ της Νομαρχίας μας. 


7. Το υπ’ αριθ. 1 Φύλλο Τεύχους Δ' της 5.1.87 η υπ’ αριθ. 
83840/3591/12.12.86, αποφασίζουμε: 

Καθορίζουμε ως χρήση γης τη λειτουργία που γενικά εξυπηρετεί 
την κτηνοτροφική εκμετάλλευση για το υπόψη τεμάχιο έκτασης 
5.000 τ.μ. το οποίο αναφέρεται στο τοπογραφικό διάγραμμα της 
Δ/νσης Γεωργίας με τον αριθμό 1713 στο απόσπασμα αναδασμός 
Κλείτου έτους 1968 σαν κοινόχρηστο. Το τοπογραφικό διάγραμμα 
θεωρήθηκε από το Τμήμα Πολεοδομίας και ΠΕ και αποτελεί 
αναπόσπαστο τμήμα της παρούσας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κοζάνη, 24 Φεβρουάριου 1987 
Ο Νομάρχης 

ΓΙΩΡΓΟΣ ΚΕΡΑΜΑΡΗΣ 


ΑΠΟΣΠΑ I Μ' ΑΧ: 

ΑΝΑΔΑΣΜΟΣ ΚΛΕΙΤΟΣ.™»"* 
ΕΤΟΥΣ 1968 " 

Αριθ. Π.1429 (5) 

Καθορισμός ορίων οικισμού Γαβαθά (Κοιν. Άντισσας), κατηγοριοποίησή 
του και καθορισμός όρων αρτιότητας και δόμησης στο Ν. Λέσβου. 

Ο ΝΟΜΑΡΧΗΣ ΛΕΣΒΟΥ 
' Εχοντας υπόψη: 

1. Τις διατάξεις του Π.Δ. 24.4/3.5.1985 «τρόπος καθορισμού 
ορίων των οικισμών της Χώρας μέχρι 2.000 κατοίκους, κατηγορίες 
αυτών και καθορισμός όρων και περιορισμών δόμησής τους». 

2. Τις προτάσεις των μελετητών, ιδιωτών Μηχ/κών που τους 
είχε ανατεθεί η σχετική μελέτη, στα πλαίσια του σχεδιασμού των 
οινοιχτών πόλεων — χωριών Ν. Λέσβου. 

3. Το δελτίο αρχιτεκτονικής αναγνώρισης του οικισμού που συμπλη¬ 
ρώθηκε από τους μελετητές που αναφέρουμε παραπάνω, σύμφωνα με 
τις υποδείξεις των προδιαγραφών του Υ.Χ.Ο.Π. για τη μελέτη. 

4. Τη με αριθ. 73/1986 απόφαση του Κοινοτικού Συμβουλίου Άντισ- 
σας. 

5. Τη με αριθ. 36/27.2.87 γνωμοδότηση του Συμβουλίου Χ.Ο.Π. 
της Νομαρχίας μας, αποφασίζουμε: 

1. Την κατάταξη του οικισμού Γαβαθά της Λέσβου στις κατηγορίες 
παραλιακός, ενδιαφέρων, δυναμικός, διάσπαρτος, μικρός. 

2. Καθορίζουμε το όριο του οικισμού Γαβαθά Λέσβου όπως αυτό 
φαίνεται στην αεροφωτογραφία του οικισμού 1:5.000 που επισυνά¬ 
πτουμε και ορίζεται από τα σημεία 1, 2, 3, 4, 5, 6, 7, 8, 1. 

3. Γενικοί όροι δόμησης: 

α. Εντός των ορίων των οικισμών ισχύουν οι γενικοί όροι δόμησης 
που προβλέπονται από το Π.Δ. ΦΕΚ 181 Δ'/3.5.1985 και για τον 
οικισμό Γαβαθάς είναι άρτια τα γήπεδα που βρίσκονται μέσα στα όρια 
του οικισμού και έχουν ελάχιστο εμβαδό 1.200 τ.μ. 


β. Κατά παρέκκλιση εντός των ορίων των οικισμών θεωρούνται 
άρτια τα οικόπεδα με όποιο εμβαδόν είχαν στις 3.5.1985, ημέρα 
δημοσίευσης του από 24.4.1985 Π. Δ/τος. 

4. Ειδικοί όροι δόμησης: 

Καθορίζουμε ειδικούς όρους δόμησης για τον οικισμό Γαβαθά Λέσβου 
όπως αναγράφονται στο συνημμένο δελτίο αρχιτεκτονικής αναγνώρισης, 
από τους όρους αυτούς είναι υποχρεωτικοί αυτοί που ορίζει το Π.Δ. 
24.4/3.5.1985 ΦΕΚ 181 Δ’ άρθρο 8 και σύμφωνα με την κατηγορία 
που ανήκει ο οικισμός σαν αδιάφορος, ενδιαφέρων ή αξιόλογος. 

5. α. Πριν από οποιαδήποτε κατάτμηση οικοπέδων εντός των 
ορίων του οικισμού θα πρέπει να θεωρείται το σχετικό τοπογραφικό 
διάγραμμα από το Τμήμα Πολεοδομίας και ΠΕ της Νομαρχίας 
ώστε να εξασφαλίζεται η συνέχεια των υπαρχόντων κοινοχρήστων 
χώρων σύμφωνα με τα οριζόμενα στις διατάξεις της παρ. 1 του 
άρθρου 6 του από 24.4.1985 Π. Δ/τος. 

β. Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν όσα ορίζει το Π. Δ/γμα 24.4.1985 (ΦΕΚ 
181 Δ/3.5.1985). 

Η απόφαση αυτή που ισχύει από την ημέρα που υπογράφεται, μαζί 
με το σχεδιάγραμμα οριοθέτησης του οικισμού που τη συνοδεύει, να 
δημοσιευθεί στην Εφημερίδα της Κυβερνήσεως. 

Μυτιλήνη, 10 Μαρτίου 1987 

Ο Νομάρχης κ.α.α. 

Ο Διευθυντής 
I. ΖΑΦΕΙΡΙΟΥ 

Αριθ. 1917 (6) 

Αναγνώριση κοινοτικής οδού που συνδέει την Καρδαμύλη με τον 
οικισμό Πετροβούνι, Ν.’Μεσσηνίας. 

Ο ΝΟΜΑΡΧΗΣ ΜΕΣΣΗΝΙΑΣ 

Σύμφωνα με: 

1. Τις διατάξεις: 

α) Της παρ. 4 του άρθρου 20 του από 17.7.1923 Ν. Δ/τος «περί 
σχεδίων πόλεων, κωμών και συνοικισμών του Κράτους και ανεγέρσεως αυ¬ 
τών». 

β) Του Ν. 3200/55 «περί διοικητικής αποκεντρώσεως όπως έχει 
συμπληρωθεί και τροποποιηθεί μεταγενέστερα με το 532/70 Ν.Δ. 

γ) Το 712/70 Β.Δ. «περί καθορισμού των διατηρουμένων υπέρ 
του Υπουργού Δημ. Έργων αρμοδιοτήτων» που εκδόθηκε σ’ εκτέλεση 
του 532/70 Ν.Δ. όπως αυτά τροποποιήθηκαν και συμπληρώθηκαν 
με τα 677/71 και 198/72 Ν. Δ/γματα. 

2. Το από 31.5.85 Ν. Δ/γμα τροποποιήσεως των όρων και περιορισμών 
δόμησης των γηπέδων των κειμένων εκτός των ρυμοτομικών σχεδίων 


των πόλεων και εκτός των ορίων των νομίμως υφισταμένων προ του έτους 
1923 οικισμών και συγκεκριμένα το άρθρο 1 παρ. 2 εδάφ. Δ. 

3. Την από 6.6.86 αίτηση του Χαρ. Ζερβέα με την οποία ζητά 
την αναγνώριση της κοινοτικής οδού. 

4. Την από 17.6.86 βεβαίωση της Κοινότητας Καρδαμύλης. 

5. Το οδοιπορικό σκαρίφημα. 

6. Την από 20.8.86 πράξη 7η θέμα 11ον του Νομαρχιακού Συμ¬ 
βουλίου ΠΕ.ΧΩ.ΔΕ Ν; Μεσσηνίας, αποφασίζουμε: 

Αναγνωρίζουμε σαν κυριοτέρα κοινοτική οδό που συνδέει την Κοινό¬ 
τητα Καρδαμύλης με τον οικισμό Πετροβούνι. 

Την παρούσα συνοδεύει τοπογραφικό σκαρίφημα θεωρημένο από 
την προϊσταμένη ΤΠ και ΠΕ Ν. Μεσσηνίας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καλαμάτα, 18 Φεβρουάριου 1987 
Ο Νομάρχης 

ΒΑΣ. ΠΕΤΡΟΠΟΥΛΑΚΗΣ 

Αριθ. 2053 (7) 

Τροποποίηση σχεδίου διανομής οικισμού Ζάρκου, Ν. Τρικάλων. 

Ο ΝΟΜΑΡΧΗΣ ΤΡΙΚΑΛΩΝ 
' Εχοντας υπόψη: 

1. Τις διατάξεις του από 17.7.1923 Ν.Δ. (ΦΕΚ 228 Α/23) «περί 
σχεδίων πόλεων». 

2. Τις διατάξεις του Ν. 3200/55 «περί διοικητικής αποκεντρώσεως» 
όπως τροποποιήθηκε και συμπληρώθηκε με το Ν.Δ. 732/70 περί 
συμπληρώσεως των διατάξεων περί διοικητικής αποκεντρώσεως. 

3. Τις διατάξεις του Α.Ν. 314/68 (ΦΕΚ 47 Α/68) «περί παροχής 
εις τον Υπουργό Βορείου Ελλάδος και τους Νομάρχες αρμοδιότητας 
επί θεμάτων εγκρίσεως επεκτάσεως ή τροποποιήσεως σχεδίων πόλεων 
όπως τροποποιήθηκε και συμπληρώθηκε με το Ν.Δ. 1018/1970 
(ΦΕΚ 220 Α/71) και αντικαταστάθηκε με το Ν. 1577/85 άρθρο 
34 (ΦΕΚ 210 Α/18.12.85) όπως επίσης και του αρ. 183 Π.Δ. 


(ΦΕΚ 70 Δ/5.6.86) έγκριση τροποποιήσεων σχεδίων πόλεων και 
καθορισμού όρων και περιορισμών δόμησης από τους Νομάρχες. 

4. Την αριθ. 13/85 απόφαση του Κοινοτικού Συμβουλίου Ζάρκου. 

5. Τη σύμφωνη γνωμοδότηση του Συμβουλίου Χ.Ο.Π. Ν. Τρικάλων 
που διατυπώθηκε στο αρ. 20 θέμα 11ο/24.9.86 πρακτικό συνεδρίασής 
του, αποφασίζουμε: 

Την τροποποίηση του σχεδίου διανομής Ζάρκου με την αλλαγή 
χώρου από πλατεία σε οικοδομήσιμο οικόπεδο (αρ. 671α) όπως 
φαίνεται στο συνημμένο σχεδιάγραμμα το οποίο αποτελεί αναπό¬ 
σπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνή- 
σεως, ισχύει δε από την κοινοποίησή της στους ενδιαφερομένους 
βάσει του άρθρου 37 του Ν. 3200/55. 

Τρίκαλα, 24 Φεβρουάριου 1987 
,Ο Νομάρχης 

ΠΕΤΡΟΣ ΡΙΖΟΣ 




Χ.\Ί Ιααα 



Αίιν:ριΐ*ΗΠτ ε ΎιΐΙβί 

0 ( ν ο <£ Τ/Δ V 


( - Π 

Γ. V- ίν ^ α : Λ ν: \ΖαΑνΚ 


Τ) ο">\. \ΛίΧ\ Υ οί 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



